Oficiālais Vēstnesis L 291 , 18/11/2000 Lpp. 0009 - 0010



Komisijas Regula (EK) Nr. 2535/2000 (2000. gada 17. novembris), ar kuru groza I pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamos daudzumus dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamos daudzumus dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 2391/2000 [2], un jo īpaši tās 6., 7. un 8. pantu; tā kā: (1) Saskaņā ar Regulu (EEK) Nr. 2377/90 maksimāli pieļaujamie atlieku daudzumi pakāpeniski jānosaka visām farmakoloģiski aktīvajām vielām, ko izmanto Kopienā veterinārajās zālēs, kas paredzētas tādu dzīvnieku ārstēšanai, no kuriem iegūst pārtikas produktus. (2) Maksimāli pieļaujamie atlieku daudzumi būtu jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi. (3) Nosakot maksimāli pieļaujamos atlieku daudzumus veterinārajās zālēs dzīvnieku izcelsmes pārtikas produktos, jāprecizē dzīvnieka suga, kurā atliekas var atrasties, vielas daudzumi, kas var būt katrā no attiecīgajiem gaļas audiem, kuri iegūti no ārstētā dzīvnieka (izmeklējamie substrāti), un to atlieku pamatīpašības, kas ir būtiskas atlieku uzraudzībai (marķieratliekas). (4) Lai kontrolētu atliekas, kā paredzēts attiecīgajos Kopienas juridiskajos aktos, maksimāli pieļaujamie atlieku daudzumi parasti būtu jānosaka izmeklējamiem aknu vai nieru substrātiem. Transportējot liemeņus starptautiskajātirdzniecībā, aknas un nieres tomēr no tiem bieži vien izņem, un tāpēc maksimāli pieļaujamie atlieku daudzumi būtu jānosaka arī muskuļu vai tauku audiem. (5) Veterinārajām zālēm, ko paredzēts izmantot dējējputniem, zīdītājdzīvniekiem vai medus bitēm, maksimāli pieļaujamie atlieku daudzumi jānosaka arī olām, pienam vai medum. (6) Prednizalons būtu jāiekļauj Regulas (EEK) Nr. 2377/90 I pielikumā. (7) Pirms šīs regulas stāšanās spēkā būtu jāatvēl pietiekams laikposms, lai dalībvalstis varētu izdarīt jebkurus vajadzīgos grozījumus atļaujās laist attiecīgās veterinārās zāles tirgū, kas piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4], lai ņemtu vērā šīs regulas noteikumus. (8) Šajā regulā paredzētie pasākumi saskan ar Veterināro zāļu pastāvīgās komitejas atzinumu, IR PIEŅĒMUSI ŠĀDU REGULU. 1. pants Ar šo Regulas (EEK) Nr. 2377/90 I pielikumu groza, kā noteikts šīs regulas pielikumā. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no sešdesmitās dienas pēc tās publicēšanas. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 17. novembrī Komisijas vārdā — Komisijas loceklis Erkki Liikanen [1] OV L 224, 18.8.1990., 1. lpp. [2] OV L 276, 28.10.2000., 5. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- PIELIKUMS Nolikuma (EEK) Nr. 2377/90 I pielikumu groza šādi. 5. Kortikoīdi 5.1. Glikokortikoīdi "Farmakoloģiski aktīva(s) viela(s) | Marķieratliekas | Dzīvnieku suga | Maksimāli pieļaujamie atlieku daudzumi | Izmeklējamie substrāti | Citi noteikumi | Prednizalons | Prednizalons | Govslopi | 4 μg/kg | Muskuļi | | 4 μg/kg | Tauki | | 10 μg/kg | Aknas | | 10 μg/kg | Nieres | | 6 μg/kg | Piens" | | --------------------------------------------------